Σπετζοφάι
Στο Πήλιο ετοιμάζουν μερακλίδικο μεζέ σιγομαγειρεύοντας τα λουκάνικα σε πλούσια σάλτσα ντομάτας μαζί με πιπεριές και μελιτζάνες

&nbsp;
500 γρ. λουκάνικο χωριάτικο, ιδανικά ανάμεικτο χοιρινό με μοσχάρι, σε χοντρά κομμάτια, 4 πράσινες πιπεριές μεγάλες, χοντροκομμένες, όταν είναι στην εποχή τους, 4 πιπεριές Φλωρίνης, χοντροκομμένες, όταν είναι στην εποχή τους, 4-5 μελιτζάνες φλάσκες, μέτριου μεγέθους, χοντροκομμένες, όταν είναι στην εποχή τους, 500 γρ. ντομάτες, τριμμένες στον τρίφτη ή ντοματάκια κονσέρβας, τριμμένα, 2 σκελίδες σκόρδου, 1 κουτ. γλυκού ρίγανη, ξερή, 1/4 κουτ. γλυκού ζάχαρη, αλάτι, πιπέρι φρεσκοτριμμένο, ελαιόλαδο για το τηγάνισμα
Σε ένα βαθύ τηγάνι ρίχνουμε τόσο λάδι ώστε να καλύψει το 1/3 του σκεύους και το ζεσταίνουμε σε δυνατή φωτιά.Τηγανίζουμε τις μελιτζάνες και τις πιπεριές για περίπου3-4 λεπτά, μέχρι να ροδίσουν από όλες τις πλευρές (αν χρειαστεί, σε δόσεις).Βγάζουμε με τρυπητή κουτάλα και μεταφέρουμε σε μια φαρδιά και ρηχή κατσαρόλα μαζί με όσα λάδια πάρουμε από το τηγάνι, γιατί δεν θα προσθέσουμε άλλο λάδι στο μαγείρεμα.Προσθέτουμε στο σκεύος το λουκάνικο, τις ντομάτες και όλα τα υπόλοιπα υλικά.Προσθέτουμε και περίπου 1 ποτήρι νερό και, χωρίς να ανακατέψουμε το φαγητό, κλείνουμε με το καπάκι και σιγομαγειρεύουμε σε μέτρια προς χαμηλή φωτιά για 20 με 25 λεπτά.Δεν ανακατεύουμε καθόλου με κουτάλα, για να μη λιώσουν τα λαχανικά, παρά μόνο σείουμε ελαφρώς την κατσαρόλα αν θέλουμε να ανακατευτούν.
Λαχανικά,Λουκάνικα